ছাত্রদল কর্মী সাইদ ও ছাত্রলীগ নেতা মেহেদীর মধ্যে রোববার পাওনা  টাকা চাওয়াকে কেন্দ্র করে বাকবিত-া থেকে এক পর্যায়ে ক্যাডার বাহিনী বেলা ১২টায় হরগঙ্গা কলেজে সংঘর্ষে জড়িয়ে পড়ে। ধারালো ছোড়া ও লাঠিসোঁটা নিয়ে কলেজ ক্যাম্পাসে দুগ্রুপের মধ্যে ধাওয়া- পাল্টা ধাওয়া ও সংঘর্ষ হলে সরকারি হরগঙ্গা কলেজ ছাত্রলীগের সহসভাপতিসহ ১২ নেতাকর্মী গুরুতর আহত হন। রক্তাক্ত অবস্থায় ছাত্রলীগের কলেজ শাখার সহসভাপতি মেহেদী হাসান রনি (১৯), মো. মাইনুদ্দিন (২০), মো. মেহেদীকে (২০) মুন্সীগঞ্জ জেনারেল হাসপাতালে ভর্তি করা হয়। এ ছাড়া আহত ছাত্রলীগ কর্মী হাসান (১৭), সুরুজ (২১), রাসেল (২০), শাহরিয়ার (১৯), রিয়েল  (২৩) ও ছাত্রদল কর্মী সাইদসহ বাকিদের প্রাথমিক চিকিৎসা দেয়া হয়েছে।